Tempulli Baradeshvari Kali

Tempulli Baradeshvari Kali ose Kalimata është një tempull hindu i Kalit i vendosur në zonën Basabo të Dhakës, kryeqytetit të Bangladeshit. Ai gjendet në brigjet e Gangasagar Dighit, ku ndodhet edhe një krematorium për djegien e trupave të të vdekurve.

## Vendndodhja
Tempulli Baradeshvari Kalimata gjendet në zonën Raxharbagh , në lindje të zonës Basabo të Sabuxhbagh thanës së qytetit të Dhakës, kryeqytetit të Bangladeshit.
 
## Historia
Thuhet se në fund të shekullit të XVI, perandori mogul Akbar në Delhi dërgoi gjeneralin e tij Raxha Man Singh për të pushtuar Bengalin duke nënshtruar Isa Khanin. Pastaj, ndërsa mbërriti në Dhaka Raxha Man Singhu e vendosi shatorren aty, para se të shkonte në luftë kundër Isa Khanit të kryeqytetit të atëhershëm Sena afër Demras. Në skajin lindor të këtij vendi ndodhej Subarnagrami ose Sonargaoni. Uji i pijshëm ishte shumë i pakët në këtë zonë. Pastaj Man Singhu gërmoi një depozitë duke përdorur ushtarët e tij dhe zgjidhur problemin e ujit të banorëve të zonës dhe e pastroi ujin e kësajë depozite me ujin e Bar Tirthas. Më vonë ai u bë i njohur si Gangasagar Dighi. F.B. Bradley-Burt e përmend në mënyrë të qartë këtë në librin e tij *The Romance of an Eastern Capital*, të publikuar në vitin 1906. Më vonë ky libër u përkthye në bengalisht nga Rahimudin Afxhe. Përveç kësaj, Man Singhu ndërtoi një tempull të Kalit përkrahë depozitës duke u lutur për dashamirësinë e hyjeshës për të mundur Isa Khanin. Prandaj ky tempull është emërtuar Tempulli Baradeshvari Kali. Ai është i njohur edhe si Mandiri Raxharbagh Kali për banorët vendas.

Tashmë, në anën perëndimore të Gangasagar Dighit organizohen panaire të mëdha me rastin e puxhave të ndryshme. Ka edhe një proverb që ditën e Durgashtamit, nëse dikush bënë banjë në lumin Brahmaputra dhe lahet në Gangasagar në atë ditë, ai fiton merita të dyfishta. Mijëra adhurues dhe vizitorë e vizitojnë tempullin çdo vit. Mes zotëruesve të këtyre tokave, Haladhar Sarkari në vitin 1904 dhe zamindari Kripamoji Devi dhuruan tokën e tyre në vitin 1906 bashkë me idhullin e Sri Baradeshvari Kalimatas. Më vonë, në vitin 1907, Madhusudan Bepari dhuroi disa prona të tjera bashkë me idhullin e Kalimatas. Që atëherë, në këtë tempull zhvillohen puxha të ndryshme publike.

Përveç kësaj, në kompleks ndodhet Tempulli i Shivës, Pithasthani i Mahadevit, Tempulli Pançnag Mata, Ashrami Bura-Buri dhe Gangasagar Dighi, në veri-perëndim të Tempullit Mahasashman dhe Shamshan Kali, në anën perëndimore ndodhen gjithashtu Tempulli Sri Vishvakarma, Tempulli Shitala, Ashrami Baba Loknath Brahmaçari. Nga vendasit Tempulli Baradeshvari Kali është i njohur si Mandiri Raxharbagh Kali.

## Arkitektura
Ky tempull është një shembull historik i Arkitekturës Mogule. Idhulli i hyjneshës Kali në këtë tempull është bërë prej guri.

## Krematori Baradeshvari
Në anën veri-perëndimore të këtij tempulli ndodhet nj kremator, që është i hapur për të gjithë njerëzit. Ky kremator bënë një organizim të mirë të kremimit. Për zhvillimin e tempullit, krematori merr 100 rupi për të zhvilluar edhe ritet e fundit. Dinjitarë si major Çita Ranxhan Duta janë kremuar në këtë kremator.

## Rezidenca e Tempullit të Kalit
Gangasagar Dighi zë një sipërfaqe prej . Kur nuk ka ujë në zonat përreth të Dakshingaonit, Nandiparas, Basabos, Madartekut, Goranit, banorët e këtyre zonave kryejnë të gjitha punët, që nga gatimi në shtëpi me ujin e Gangut. Në anën e djathtë të hyrjes së tempullit ndodhet zyra, ndërsa në të majtë Tempulli i Shivës, në të cilin është vendosur shivalinga. Përballë tij, ndodhet Gangasagar Dighi në perëndim të tempullit kryesor. Në hijen e freskët të pemës hixhaltala, ndodhen tre faltore të Mahadevit në këndet lindore dhe veriore të dighit. Për volinë e publikut, në lindje dhe perëndim të dighit ndodhen 3 ghate të shtruara. Në anën perëndimore ndodhet Tempulli Shitala dhe Ashrami Baba Loknath Brahmaçari.

Më herët, zaptuesit e terrenit vendor shkëpusnin parcela nga ujëmbledhësi historik. Për ta ndaluar këtë, si kufij të tij u ndërtuan 161 dyqane dhe një tërësi prej 70 shtëpish në anët lindore dhe jugore. Kështu që askush nga jashtë nuk mund ta shfrytëzoi mjedisin e ujëmbledhësit.

## Bordi i tanishëm i Drejtorave
Që nga viti 1935, ky tempull është menaxhuar nga komitete të ndryshme ekzekutive. Tashmë, presidenti komitetit menaxhues të këtij tempulli është Lion Çitaranxhan Dasi, që është edhe këshilltar i njësisë numër 5.

## Shiko gjithashtu
* Tempulli Dhakeshvari
* Tempulli i Xhoj Kalit
* Mandiri Ramna Kali
* Mandiri Shri Sidheshvari Kali
* Mandiri Lakshmi Narajan në Dhaka
* Tempulli i Misionit Ramakrishna në Dhaka
* Tempulli Svami Bagh në Dhaka
* Xhaganath Ratha e Dhamrait
* Tempulli Dhanuka Manasa
* Tempulli i Çandravatit në Kaçaripara
* Mathurapur Deula
* Tempulli Lakshmi Narajan i Raxha Babusë
* Ashrami Svamibagh ISKCON
* Tempulli Radhakrishna, Sutrapur
* Lista e tempujve hindu në Bangladesh
* Hinduizmi në Bangladesh
* Historia e Dhakës
* Arkitektura e Dhakës
* Arkitektura e Bengalit

## Referime
## Bibliografia
* 

## Lidhje të jashtme
*